A világ tükröző isteni törvénye
A világunk, az univerzum működése a tükör törvényén alapul. Amit kibocsátunk, azt kapjuk vissza: a jóra jó felel, a szeretetre szeretet, a normálisra normálisabb a reakció. A negatívra negatív válasz érkezik, a harcra harc. Azok, akik tiszta normális tudattal élnek, szeretettel irányítják valóságukat és a békét választják, válnak igazi vezetőkké, mert az ő útjukat sokkal többen kívánják járni, mint a küzdelem és a rombolás útját. 
	A betegségek jelentős részét a transzcendens, diszharmonikus energiái hozzák létre. De egy betegség nem csupán „fájdalom”: tanítás és tanulás is. Meg kell találni az okot, meg kell érteni, mit üzennek az energiáid. Amint a sorsodat a jó irányába fordítod, az energiáid fellélegeznek, és visszatér a belső harmónia. Az ember és az energiái között önzetlen szeretetkapcsolatnak kell kialakulnia — ez az emberi teremtés egyik legmélyebb titka. Ennek az isteni törvénynek a belátása az ember és az energiáinak a legfontosabb feladata.
	Az ember feladata az anyagi világ működtetése: a pénz, mint energia, a tudás és a szeretet áramlásának kifejeződése. A pénz is energia, amely akkor áramlik feléd, ha az életedet egészségesen, tisztán és felelősséggel építed. A pénz a választott életed tükörképe, a teremtésed része: megmutatja az energiáidnak, hogy ki vagy számukra. Egészség és pénz nélkül szomorúság, bánat és betegség jelenik meg — de mindez gyógyítható akarattal, kitartással, tanulással és szeretettel.
	Fontos, hogy mindig tedd a dolgod, mert az energiáid csak így tudják, ki vagy valójában. Az energiák taníthatók, akárcsak az emberek. Azzá válnak, amire tanítod őket — ez a tükörkép-effektus. Idővel megértik, felismerik a lényedet. Ezért csak a szeretet engedélyezett, mert csak az emel magasabb tudatossági szintre, egy fényt sugárzó belső spirituális állapotba.
	A spirituális világ rendje — az egyház, a hit, a szeretet útját képviselő vezetők — a helyes irányt mutatja. Ebben a rendben élhetne mindenki boldog és egészséges életet. Ha felelősséggel irányítod az életedet, és vigyázol az életenergiáidra, azok viszonozzák a gondoskodást. Elfogadnak vezetőjüknek. Ha azonban nem szeretettel cselekszel, és letérsz a helyes útról, az energiáid tanítások formájában jelzik, hogy vissza kell térned a fényhez.
	Minden létező arra vágyik, hogy egy boldog, szeretettel átszőtt világban éljen. Fel kell ismernie, hogy ezt csak saját teremtésének és pozitív szándékának tükrében érheti el. Nincs kifogás: a hely, amelyet választunk, a gondolataink, szavaink és tetteink határozzák meg, kik vagyunk. A világ pedig tükörként válaszol erre. Szinte minden energetikai vagy külső reakció az emberi teremtők visszhangja.
Természetesen vannak hatások, amelyek nem tőlünk erednek, de ha ezek negatívak, szeretettel leállíthatók — vagy egyszerűen nem reagálsz rájuk, kizárod őket a teredből. Tudnod kell, hogy minden univerzumbeli reakciónak oka van. Ha felismered, mi idézte elő a negatív hatást, és megszünteted a bajt okozó cselekvést, majd szeretettel fordulsz a világ felé, a probléma elillan.
Sokszor az energiák és az emberek nem ellened vannak. Ők azt tanulták másoktól, hogy bizonyos helyzetekre úgy kell reagálniuk, ahogyan reagálnak. Saját tapasztalatuk és tudásuk alapján cselekszenek. Ezt a tudást vetítik rá a te tetteidre. Nem ellenségeid tehát, hanem tanítók — a saját múltjukból fakadó mintákkal.
	A durva beszédet, a rossz indulatot, a kegyetlenséget megbünteti az emberi világ és a transzcendens energiák rendje is. A félelem elriasztja az energiáidat — ők is megijednek. Fontos, hogy kilépj a negatív érzésekből és cselekvésekből, hogy a gyógyító, szeretettel teli energiáid ne távolodjanak el tőled, és képes legyél meggyógyulni, ha beteg vagy.
	A szeretet világában minden épül. Ott még a rossz is szeretetté alakul. Ezért fontos, hogy mindig térj vissza a szeretethez és higgadt békítéshez. 
	Fel kell ismerned az energiáid és személyiséged tulajdonságait. Ha ezt bölcsen uralni tudod, te válsz vezetővé — és megnyílik előtted egy szép világ. Az adottságaid tehát azok az eszközök, amelyekkel megteremted a saját világodat.
	Istenek őrködnek az energiák és az emberek világa felett. Nem engedik, hogy a jókat, a szeretetben élőket vagy a tudással bírókat bántsák. Óriási energetikai és emberi erők mozdulnak meg, ha lehúzó, rossz energiák vagy emberek támadnak. A szeretet útján járó ember előtt viszont megnyílik az univerzum kapuja. A fény erői mellé állnak és a létezés minden rétege összhangba rendeződik körülötte. Aki szeretettel él, az nemcsak saját életét gyógyítja, hanem mások világát is megvilágítja. A béke, amelyet önmagában megteremt, hullámként terjed tovább, és új valóságokat szül.
	A világ tükröző isteni törvénye végül minden létezőt ugyanahhoz a felismeréshez vezet: a valóság, amelyben élünk, nem kívülről formálódik, hanem belőlünk születik. Végül is mindig az számít, hogy reagáljuk le a külső hatásokat. Amikor az ember megérti, hogy minden gondolata egy mag, minden szava egy irány, minden tette egy teremtő mozdulat, akkor felébred benne az a mély bizonyosság, hogy a világ nem ellene van hanem érte.
	Így válik az ember a saját sorsának vezetőjévé, az energiák mesterévé, a teremtés tudatos részévé. És amikor felismeri, hogy minden út végül a szeretethez vezet vissza, akkor megérti a legnagyobb titkot: a világ akkor válik széppé, amikor mi magunk széppé válunk benne — mert a világ a lelkünk tükörképe. Ebben a tükörképben felismerhetjük saját isteni ragyogásunkat. 


